
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 31  
                                                             din 18 martie 2024
privind nominalizarea de către Consiliul Local Sighișoara a doi consilieri locali care vor avea calitatea de evaluatori în cadrul comisiei de evaluare a performanțelor profesionale individuale ale Secretarului General al municipiului Sighișoara, pentru activitatea desfășurată în anul 2023

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 9.996/I/2/14.03.2024 și la Consiliul Local Sighișoara cu nr. 10.020/14.03.2024, de referatul de aprobare, înregistrat cu nr. 9.998/I/2/14.03.2024, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

 Văzând prevederile art. 485 alin. (1) și alin. (5), precum și prevederile art. 11 alin. (4) lit. ”e” și alin. (6) și art. 12 alin. (5) din ANEXA 6 – METODOLOGIA pentru realizarea procesului de evaluare a performanţelor profesionale individuale ale funcţionarilor publici aplicabilă pentru activitatea desfăşurată începând cu 1 ianuarie 2020, precum şi pentru realizarea procesului de evaluare a activităţii funcţionarilor publici debutanţi numiţi în funcţia publică ulterior datei de 1 ianuarie 2020 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Biroului Resurse Umane și Administrare Sistem Informatic, înregistrat cu nr. 10.000/I/2/14.03.2024, prin care se propune nominalizarea de către Consiliul Local Sighișoara a doi consilieri locali care vor avea calitatea de evaluatori în cadrul comisiei de evaluare a performanțelor profesionale individuale ale Secretarului General al municipiului Sighișoara, pentru activitatea desfășurată în anul 2023;
Având în vedere avizele favorabile ale tuturor comisiilor pe domenii de specialitate;          
 În temeiul art. 129 alin. (1) și alin. (2) lit. „a”, alin. (3) lit. „c”, alin. (14), art. 139 alin. (1) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
              H O T Ă R Ă Ş T E:
Art. 1. (1) Se desemnează domnul Fiscu Constantin - Mihai, consilier local în cadrul Consiliului Local Sighișoara, să facă parte din comisia pentru evaluarea performanțelor profesionale individuale ale Secretarului General al Municipiului Sighișoara, pentru activitatea desfășurată în anul 2023.

(2) Se desemnează domnul Seracu Nicolae - Remus, consilier local în cadrul Consiliului Local Sighișoara, să facă parte din comisia pentru evaluarea performanțelor profesionale individuale ale Secretarului General al Municipiului Sighișoara, pentru activitatea desfășurată în anul 2023.

Art. 2. Evaluarea performanțelor profesionale individuale ale Secretarului General al Municipiului Sighișoara, pentru anul 2023, se va realiza de către o comisie de evaluare formată din Primar și cei doi consilieri locali desemnați la art. 1 din prezenta hotărâre. Comisia de evaluare se constituie prin dispoziția Primarului Municipiului Sighișoara.

Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighişoara și Biroul Resurse Umane și Administrare Sistem Informatic din cadrul Municipiului Sighișoara.
Art. 4. Prin grija doamnei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

           Stupariu Călin                      
                                                                                                            Contrasemnează pentru legalitate
                                    SECRETARUL GENERAL al municipiului,

                                                               Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Biroul Resurse Umane și Administrare Sistem Informatic;
  1 ex. domnul consilier local Fiscu Constantin - Mihai;
  1 ex. domnul consilier local Seracu Nicolae - Remus.
10 ex.

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 31/18.03.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


